Dudley R. Herschbach

Dudley Robert Herschbach  (s. 18. kesäkuuta 1932 San José) on yhdysvaltalainen kemisti. Hän sai Nobelin kemianpalkinnon vuonna 1986 kemiallisen molekyylikinetiikan tutkimuksesta. Herschbach jakoi palkinnon Yuan T. Leen ja John Charles Polanyin kanssa.

Herschbach suoritti alemman korkeakoulututkinnon matematiikassa vuonna 1954 ja tieteiden maisterin arvon hän sai 1956 Stanfordin yliopistosta. Vuonna 1958 Hän valmistui kemiallisen fysiikan tohtoriksi Harvardin yliopistosta. Herschbachin tutkimukset kohdistuvat laajalti muihinkin tieteisiin kuin kemiaan. Hän on muun muassa tutkinut hyväksymisvaalitapaa Steven Bramsin kanssa.

Herschbasch toimii tutkivana professorina Harvardin yliopistossa ja lisäksi vuodesta 2005 lähtien on hän pitänyt myös fysiikan professorin virkaa Teksasin A & M yliopistossa. Hersbach on myös aktiivinen partiotoiminnassa. Hän on myös lainannut ääntään Simpsonit-televisiosarjan jaksoon Kauhujen talo XIV, jossa hänen ääntään kuultiin Professori Frink, Sr:na.

Aiheesta muualla 
Herschbachin omaelämäkerta Nobel-säätiön sivuilla

Nobelin kemianpalkinnon saajat
Yhdysvaltalaiset kemistit
Vuonna 1932 syntyneet
Elävät henkilöt